[{"text_idx": "#000000", "text": "Praegust olukorda arvestades, kus palutakse inimestel kodus pu\u0308sida ja kus peredel on tekkinud piisavalt vaba aega, oleks tore mo\u0303ni lauama\u0308ng riiulilt vo\u0303i kapist va\u0308lja otsida ja lauama\u0308nguo\u0303htuid korraldada. See aitab hoida meele erksa ja peletab igavust."}, {"text_idx": "#000001", "text": "Vaatasime u\u0308le meie muuseumi kogus olevad lauama\u0308ngud."}, {"text_idx": "#000002", "text": "U\u0308hed vanemad on pa\u0308rit Rakveres Pikk t 50 elanud Sidroni perekonnast. Selles peres kasvas 19. saj lo\u0303pus 3 tu\u0308tart \u2013 Amanda Juliane, Adolfine Elisabeth ja Elfriede Margarethe. Nagu tu\u0308drukud ikka ma\u0308ngisid nad nukkudega ning tegid palju na\u0308puto\u0308o\u0308d, aga neist on ja\u0308a\u0308nud meile ka mo\u0303ned lauama\u0308ngud."}, {"text_idx": "#000003", "text": "Lauama\u0308ng Reis u\u0308mber maailma, mille tu\u0308drukud on ilmselt ise teinud"}, {"text_idx": "#000005", "text": "Peres oli ka tore malelaud, ilmselt ka ise tehtud ning sa\u0308ilinud on ka luust malendid."}, {"text_idx": "#000006", "text": "Teine tore kogum on lauama\u0308ngud, millega ma\u0308ngis 1960.aastate esimesel poolel Rakveres Tartu ta\u0308naval elanud Anne."}, {"text_idx": "#000007", "text": "Lauama\u0308ng \u201cTunne loodust\u201d aastast 1963"}, {"text_idx": "#000008", "text": "O\u0303petuse ja\u0308rgi koosneb ma\u0308ng karpi kleebitud tru\u0308kitud ma\u0308nguva\u0308ljast, u\u0308hest ta\u0308ringust, 8 ma\u0308ngunupust ja neljast kaardist."}, {"text_idx": "#000009", "text": "Ta\u0308ringuma\u0308ng, millega sai teha tiiru umber maakera ja vo\u0303itja jo\u0303udis kuule."}, {"text_idx": "#000010", "text": "See oli Estoplastist toodetud ma\u0308ng, milles oli auklik aluslaud, kuhu sai erinevaid imelisi mustreid laduda nii etteantud jooniste ja\u0308rgi kui ka vabalt fantaasiat lennata lastes."}, {"text_idx": "#000011", "text": "Karbis ma\u0308ngu alus, kus keskel plastist kausike. Ma\u0308ngunuppudeks olid eri va\u0308rvilised litrid- 1 suur ja 6 va\u0308ikest ning nende lennutamisega tuli punkte koguda."}, {"text_idx": "#000012", "text": "Liitu uudiskirjaga saa esimesena teada, mis meie muuseumites toimub."}]